Jeg ønsker blot at indrykke en advarsel til alle hesteejere, som overvejer at bruge sadelmanden Johnny Kristensen fra Horze i Brøndby. Jeg har i periode på ca. 2 måneder nu haft problemer med min 7 årige vallak. Han har haft kiropraktor, tandteknikker og dyrlæge, da han begyndte at virke uren i sin gang. Ifølge dyrlægen var det med stor sandsynlighed pga sadlen. Jeg kontaktede derfor Johnny Kristensen hos Horze i Brøndby og fortalt om problemstilling som ifølge dyrlægen var manglede skulderfrihed og måske endda for smal en bom. Første aftale var mandag d. 2 juni kl. 10.00. Desværre ventede jeg forgæves, for Johnny kom ikke selvom jeg og personalet fra Horze gentagende gange forsøgte telefonisk kontakt. Dagen efter kontaktede jeg Johnny igen og aftalte en ny tid. Han havde "bare" glemt vores første aftale. Mandag d. 8. juni kl. 10.00 kom Johnny så for at se på min sadel. Han tog den med og jeg kunne afhente den mandag ugen efter. Da jeg samme mandag lagde den nylig afhentede sadel på hesten, lå den stadig ikke som den skulle. Jeg lagde den om igen og igen, men med samme resultat. Det samme gjorde sig gældende dagen efter. Om onsdagen havde jeg så dyrlæge til hesten igen, denne gang en anden end tidligere. Han konstantede at hesten nu var halt på 3 ben, tydeligt pga rygproblemer. Så smertestillende og ro i 2 uger. Og sadlen skulle ordnes igen. Jeg lagde, i løbet af 3 dage, 3 beskeder på Johnny's telefonsvarer, uden at han ringede tilbage. Til sidst kørte jeg ud til Horze i Brøndby, hvor jeg var så heldig at han tilfældigt var i butikken. Jeg fortalte hvad dyrlægen havde sagt og at sadlen stadig ikke var iorden, selvom Johnny eftersigende skulle have rettet den til. Løsningen blev at vi aftalte ny tid 14 dage efter. Så skulle hesten være kommet sig over de værste smerte i ryggen og Johnny kunne så se hvordan sadlen lå med og uden rytter. Men desværre kom Johnny heller ikke til denne aftale idag kl. 10.30. Jeg har endnu engang lagt besked på telefonsvareren og hos personalet hos Horze. Jeg kan have forståelse for, at man som sadelmager kan lave fejl når man om-/opstopper sadler, vi er jo kun mennesker. Jeg synes selvfølgelig også, at man skal have chancen for at rette denne fejl eller sammen med kunden konstantere at man desværre ikke magter opgaven.  Heldigvis har jeg lavet en ny aftale med Ordrup Sadelmager, så vi får selvfølgelig løst problemet.